Johann Heinrich Bartholomäus Walther

pisi|Waltheri projekteeritud hoone (fotol keskel, heleroheline) Tartus Raekoja plats 8
pisi|Nn Katariina maja ehk Pistohlkorsi maja
Johann Heinrich Bartholomäus Walther (1737, Rostock, Saksamaa – maetud 2. aprillil 1802 Tartus) oli Eestis tegutsenud saksa arhitekt, Tartu raekoja ja teiste esindushoonete autor."1000 tartlast läbi aegade" (koostanud Lembit ja Uno Ainsoo), Tartu: MTÜ Liivimaa Mälu, 2003; lk 474

1761. aastal sai Walther Tartu kodanikuks. Eriti ohtralt rajati Tartusse Waltheri projekteeritud hooneid pärast 1775. aasta suurt tulekahju. Tema loomingu tuntuim näide on Tartu raekoda, mis põhiosas lähtub küll Hollandi klassitsismist, ent milles on ka baroki ja rokokoo elemente. Raekoja projekt kinnitati 1779. aastal, ehitustööd algasid 1781 ja hoone avati 9. oktoobril 1786"Tartu: ajalugu ja kultuurilugu" (koostanud Heivi Pullerits) Tartu: Ilmamaa, 2005, lk 62; siseviimistlus jätkus veel 1789. aastani.

Waltheri projekteeritud on ka varaklassitsistlik hoone"Tartu ajalugu" (koostanud Raimo Pullat) Tln: Eesti Raamat, 1980, lk 138 Raekoja plats 8 (1782–1786), nn Katariina maja ehk Pistohlkorsi maja (praegune Tartu linnamuuseumi hoone, 1785–90) Narva maanteel ning Elistvere, Väätsa, Salla, VaranguVarangu mõis Väike-Maarja valla kodulehel ja LiigvallaLiigvalla mõisast Eesti mõisaportaalis mõisahooned. Samuti on tema töö J. F. Telleri perekonnakabel Vana-Jaani kalmistul (1790. aastad).

Viited

Kirjandus
 "1000 tartlast läbi aegade" (koostanud Lembit ja Uno Ainsoo), Tartu: MTÜ Liivimaa Mälu, 2003; lk 474 (Waltheri elulugu ja Tartu raekoja nurgakivi vaskplaadi tekst)
 Marge Rennit "Tartu müürseppmeistri Johann Heinrich Bartholomäus Waltheri pärandusloend aastast 1802" Tartu Linnamuuseumi aastaraamat 1999, lk 49–55

Kategooria:Tartu linnaelanikud
Kategooria:Saksamaa arhitektid
Kategooria:Eesti arhitektid
Kategooria:Sündinud 1737
Kategooria:Surnud 1802